Om tekens en simbole te herken By OpenStax | Jobilize
4.2 Om tekens en simbole te herken
In die vorige Modules het jy onder andere kleur, tekstuur, liggaamsversiering , die verskil tussen kuns, kunsvlyt en ontwerp , asook die waarde van erfenis ondersoek. In Module 4 gaan daar veral na ontwerp en die gebruik van simbole gekyk word. Jy gaan ook leer oor patrone en die aanbieding en uitstalling van jou eie kunswerke.
Wat beteken die simbool X ?
Kyk hoeveel betekenisse van X jy in jou joernaal kan neerskryf.
Kyk dan na die twee illustrasies hieronder en skryf neer wat hulle beteken:
Betekenis A: Betekenis B:
Teken nou ten minste TWEE ander voorbeelde in jou joernaal.
Gebaretaal word gebruik wanneer iemand doof is of as gevolg van omstandighede nie kan hoor nie. Kyk of jy weet wat die volgende voorbeelde van gebaretaal beteken:
Teken nou in jou joernaal om voorbeelde van slaap en stilbly te demonstreer.
Kyk na die padtekens en ander simbole hieronder en skryf hulle betekenisse neer:
Skryf dan 'n kort paragraaf van ongeveer vyftig woorde in jou Leerderjoernaal oor die volgende onderwerp: PADTEKENS – MET OF SONDER WOORDE? Sê of dit beter is om slegs visuele taal in plaas van skriftelike taal op padtekens te gebruik of nie. Dink byvoorbeeld aan taalvoorkeure, ensovoorts.
Om menseregte as simbole uit te beeld
Kyk na simbole A tot D hieronder en skryf eers neer wat hulle beteken. Skryf dan wat elkeen met menseregte te doen het. Kyk byvoorbeeld na die onderskeie kinderregte in Leereenheid 2.
Verbintenis met menseregte:
In 1952 het die kunstenaar Picasso 'n ou kerkie in die Tempel van Vrede verander deur groot muurskilderye te maak van hoe vrede oor oorlog kan seëvier. Gedurende daardie tyd het hy baie tekeninge van duiwe gemaak en selfs sy dogter 'Paloma' (Spaans vir 'duif') vernoem. Picasso het ook 'n plakkaat met die Duif van Vrede vir die Internasionale Vredeskonferensie ontwerp. Kyk na die twee voorbeelde van Picasso se vredesduiwe en ontwerp dan jou eie vredesimbool. Onthou om die ontwerpe eenvoudig te hou en gebruik te maak van wit en swart kontraste – dit verleen meer trefkrag aan die simbool.
MY EIE VREDESIMBOOL
Maak 'n reeks eenvoudige tekeninge om EEN van die volgende temas visueel deur middel van tekens en/of simbole te kommunikeer:
A. Hou die omgewing skoon
B. Gelyke regte vir almal
[lu 1.10, 1.11]
Kies DRIE van jou beste kunswerke wat jy deur die loop van die jaar gemaak het vir 'n gesamentlike klasuitstalling. Al drie kunswerke moet saam op EEN agtergrond aangebied word. As agtergrond kan jy byvoorbeeld 'n groot stuk afvalpapier of -karton gebruik.
Sit eers die drie kunswerke op die agtergrond vas met gom, kleeflint of krammetjies. Berei dan jou agtergrond voor deur teksture aan te bring met afvalmateriale soos tou, gare, vere, ensovoorts en verf dit met 'n kleur wat by die drie kunswerke sal pas en hulle sal komplementeer. Om die kunswerke self moet jy randpatrone aanbring deur enige simbool te herhaal en dus as patroon te gebruik. Dit kan 'n bestaande simbool of 'n geskepte simbool wees, solank dit verband hou met jou en jou kunswerke.